
					Jeg er fangeti en bok!

					100oppgaverdu må løsefor at jeg skal

					Hjelp, jeg er fanget i en bok!

					eg våkner brått. Et skarpt lys slår imot meg. Hvor er jeg? Jeg føler meg som et blankt ark. Hadde jeg ikke visst bedre, ville jeg trodd at jeg befant meg på et også. Men vet jeg egentlig bedre? Her er så underlig. Så sterilt og … bokstavelig. 

					Rundt meg ser jeg en skog av gigantiske svarte statuer. De minner mistenkelig om, ja, nettopp … bokstaver. Jeg løfter armene og får tak i kroken på en statue formet som en stor J. Så tar jeg sats og drar meg opp. Jeg børster hendene. De er fulle av sot. Trykksverte?

					Hva slags sted er dette? Jeg begynner å bevege meg rundt i dette tørre landskapet med stramme gigabokstaver på rekke og rad. Jeg snirkler meg forbi en e og en n, ser en r tårne seg opp foran meg. Jeg klamrer meg fast til stammen, trekker meg opp og drasser meg videre ut mot kanten av r-en. Dette er ingen uskyldig bokstavlek. Jeg må ned herfra. Ut av dette livløse marerittet!Hopping er ikke min sterkeste side, men nå tar jeg sats og kaster meg ut fra r-en. I neste øyeblikk dundrer jeg hodet i en *... Au! Jeg ser stjerner. De spinner rundt meg, før jeg igjen klarer å feste blikket. Oppover. Det var visst bare én stjerne. En fotnote?

					Jeg kommer meg på beina igjen, prøver å få litt oversikt. Langt der borte i horisonten ser jeg etsøkk. Det leder ned i en V-formet dal, avgrenset av to rene, symmetriske flater. Så kaldt og dødt. Jeg kjenner et grøss gå gjennom marg og bein. Marger, ja. Det er det det minner om, disse blanke feltene som syns å holde styr på bokstavene jeg er omringet av. Hva i all verden er dette for et sted? 

					
						
							* Dette er en fotnote, altså en ekstraopplysning det henvises til i en tekst, vanligvis plassert nederst på boksiden,og som regel markert med en stjerne.

					Jeg kaldsvetter, men det lukter ikke surt. Om noe så lukter det … papir? Hva med de øvrige sansene mine? Tilsynelatende intakte. Eller er det noe galt med synet? For er ikke alt jeg ser, svart og hvitt? Jo, bortsett fra det som ligner tuppen av en gigantisk tommel (?) ytterst tilhøyre og venstre. Jeg løfter blikket, stirrer rett opp i været og skvetter til. 

					Et hinsides stort ansikt! Er det en kjempe? Er det Gud? Er jeg død? Hjertet mitt dunker raskere mens øynene til mega-ansiktet beveger seg gradvis mot venstre 

					og … NEI! Der gikk øynene brått til høyre. Det virker som om det følger tankene mine bortover linjen? Hva skjer om jeg  

						tenker her? 

						

						 

					Her nede?

							

				

			

			
				
					Her? 

				

			

			
				
					Eller her?

					Jeg blir overvåket! Kroppen går i umiddelbar beredskap, alle musklerstår i spenn. Ikke rart, dette er jo første gang jeg er omringet av spektakulære bokstav-statuersamtidig som en kjempe følger med på hvert minste ord. 

					Skal jeg prøve å gå i dialog med kjempen? I Norge mener vi at dialog er løsningen i absolutt allesituasjoner: i usunne relasjoner, i komplekse kriger og når man lurer på hvor Maizena-melet ståri butikkhyllene. Så det å gå i dialog med en kjempe kan vel ikke være vanskeligere enn for eksempel å dra i land Osloavtalen? 

					«Hei, kjære kjempe! Jeg vet ikke hvem du er, eller hva jeg har gjort deg, men jeg kommer i fred!»

					Kjempen svarer ikke, og fortsetter bare å følge bokstavene. 

					Ingen svar. Kan det være at kjempen har røvet meg med til sitt rike? Men hvorfor, i så fall?Har jeg fornærmet den? Når jeg tenker meg om, kan det hende at jeg ved et par anledningerhar brukt ordet «kjempe» nedsettende – det skal jeg være den første til å innrømme. 

					«O store kjempe! Hvis jeg har såret deg, la meg få overbringe min dypeste, mest oppriktigebeklagelse. Jeg var ikke klar over at ordet ‘kjempe’ er belastet. Heretter skal jeg kun si ‘langvokst’!Jeg legger meg helt flat.*»

					Kjempen forholder seg taus. Er den sjenert? Folk er jo ofte mer sjenerte enn man skulle tro. Er det én ting jeg har lært av å jobbe i TV-bransjen, er det at kjendiser blir veldig krye når de kan avsløre at de faktisk er ganske sjenerte. Kanskje kjempen også er stolt av sin sjenanse? 

					«Neby er navnet! Markus Neby. Og hvem er så du?» 

					Jeg kan se bevegelse i kjempeansiktet, men det er fortsatt helt stille. Det er som om en usynligbarriere ligger mellom oss. Vi kan se inn til hverandre, men befinner oss i to verdener. Jeg føler meg som en gullfisk i en bolle. Blubb, blubb.

					
						
							* Dette må forstås metaforisk, for jeg føler meg allerede like flat som et ark**. 

							** Dette er en sammenligning, metaforens litt enkle fetter.

						
					

				

			

			
				
					«Hallo? Hører du meg?!»

					Jeg gjør et siste forsøk. 

					«Hallo? Skjønner du hva jeg sier? Jeg ser på øynene dine at du følger det jeg sier bortover linjen her!»

					Fortsatt ikke en lyd. Det er mer knyst enn på venteværelset til en lege med stumme pasientersom spesialitet. Nesten like stille som de gangene jeg maste på mamma om å få være oppelenger, men bare møtte taushet. Selv ikke gråt nådde frem. Enormt frustrerende. 

					Jeg beveger meg videre mellom bokstavene før jeg plutselig faller så kort jeg er. Med hodet først dundrer jeg inn i et utropstegn! Dette kunne vært punktum finale, men jeg føler meg mer som etspørsmålstegn. Når jeg sperrer opp øynene, oppdager jeg hva som skjulte seg bak et semikolon;

					Til Markus Neby

				

			

			
				
					På forsiden står det «Til Markus Neby». Jeg reiser meg, river brevet ut av konvolutten og begynner å lese. 

				

			

			
				
					en konvolutt!

					Kjære Markus 

					Nå skal du lese her. 

					Jeg har sett deg på TV, der du engasjert introduserer oppgaver forkjendiser. Du får dem til å gjennomføre de dummeste ting! Det er enunik kraft. En kraft jeg skal teste.

					Jeg har laget en rekke oppgaver som er skreddersydd for bokformatet. Oppgaver som kan løses alene eller sammen med andre. Oppgaver som underholder, engasjerer og utfordrer. Oppgaver som … vil bli dinundergang om de ikke løses.

					Som du sikkert har skjønt, har du blitt fanget på disse sidene.Din eneste mulighet til å slippe ut av boka ligger nettopp i dinevne til å introdusere oppgavene jeg har laget.

				

			

			
				
					Jeg gisper etter luft. Men finnes det i det hele tatt luft her inne? Jeg er fanget i en bok, for #!@&%?*!! 

					Det var jo noe mistenkelig med alle bokstavene, margene og fotnotene … Snakk om å sitte finti det. Eller i denne. Boka, altså. Hvordan skal dette gå …? Har det noen gang gått bra med noensom har blitt fanget i en bok? Har noen overhodet blitt fanget i en bok før? 

					Også dette oppdraget, da. Det er jo ikke det at jeg ikke liker å introdusere oppgaver. Jeg bareforetrekker å gjøre det frivillig – som det meste annet her i verden. Og ikke minst at jeg får lønnfor det. Her har jeg ikke engang en fagforening i ryggen. Dette er uutholdelig. Det må finnes enannen vei ut herfra! Jeg henter frem alt jeg har av mot, og leser videre. 

				

			

			
				
					Nå har du sikkert hentet frem alt du har av mot, og tenkt: «Det må finnes en annen vei ut herfra!» Vel, lykke til med det. For det finnes bare ÉN vei ut herfra! 

					Du gjør lurt i å ta jobben på største alvor. For jeg har laget et system som belønner deg basert på hvor bra leseren gjør det. Smart, ikke sant? Leseren er det gigantiske ansiktet som ser ned på deg akkurat nå.

					(Hadde dette vært en film, ville jeg ledd en ond latter nå. Men siden det er et brev i en bok, må du heller bare forestille deg den.)

					Er det det kjempen er – en bokleser? Et ekte menneske, i vanlig størrelse? Det må bety at bokstavene også har vanlig størrelse, og at jeg er som en liten bakterie, umulig å se med det blotte øye.

					Samtidig betyr det vel også at kjempen – eller deg da, kjære leser – kan lese alle ordene her, menikke høre meg? Så da er det jo ingen grunn til å snakke til deg i anførselstegn. For når du leser, følger du jo bare linjene med alle bokstavene og ordene jeg er fanget blant, er det sånn? 

					Men vent … innebærer det også … at det er jeg som er forfatteren her? Eller finnes det krefter jegikke er klar over? Er det noe som skjuler seg mellom linjene? En form for undertekst? Jeg gløtteropp mellom de forrige linjene, før jeg forsøker å skubbe vekk neste bokstav i rekken. Den er ikketil å rikke. Teksten er bunnsolid. 

					Hvilke flere overraskelser skjuler seg i dette brevet? 

					Alle?! Det går jo ikke?! I programmene mine handler det ikke om å VINNE oppgavene.Det er bare om å gjøre å IKKE TAPE! Hva skjer om ikke alle oppgavene blir løst? 

				

			

			
				
					Mange der ute har sett programmene dine og tenkt: «Det der kunnejeg løst bedre!» Eller: «Hvorfor gjør de det ikke heller sånn?»Eller: «Jenny Jenssen er jo helt gal!»

					Denne boka er for dem. 

					Og vedkommende – leseren – er din vei ut herfra. 

					I TV-programmene dine må deltakerne komme seg gjennom samtlige oppgaver for å stå igjen som vinner. Det samme gjelder her: Skal du slippe fri, Markus, må leseren løse ALLE oppgavene i boka. 

				

			

			
				
					Oi.

					Nå tenker du sikkert: «Hva skjer om ikke alle oppgavene blir løst?» Bakerst i boka kan man se fem forskjellige utfall. Jo færre poeng leseren får, jo verre blir det for deg. Leseren kan bla til s. 124 ogse selv. Det kan ikke du – for akkurat nå er du fanget på denne siden.Du beveger deg fremover sammen med teksten, helt til du er på siste side. 

					Og deeeeeeeeeeeeeeeeeeeeeeeeeeeeeeeeeeeeeeeeeee …

					… r er du én side nærmere slutten. 

					Nå får du altså en siste mulighet til å bevise at du er det du tydeligvis tror du er: landets fremste programleder for oppgave-programmer. En som fengsler hundretusener av nordmenn med smittende humør og helsprø påfunn. Kanskje, jeg sier bare kanskje, vil duogså kunne overbevise meg om det. Jeg har mine tvil.*

					Og hvem er så jeg, lurer du nok på. Jeg skal hjelpe deg litt på vei,Markus. Ikke ved å avsløre min identitet her og nå, nei, det blir for enkelt. Men jeg antar at også leseren er nysgjerrig på å vite hvem jeg er. Og det skal han eller hen eller hun få mulighet til å finne ut av. 

					Følg nøye med: Hvert svar vil gi leseren et tegn i form av enbokstav, et tall eller et skrifttegn. Disse tegnene skal plasseresi en setning som vil avsløre hvem jeg er, slik: 

					Jo flere oppgaver som løses, og dermed flere riktige tegn isetningen, desto nærmere vil de komme svaret. Se på det som en ekstra motivasjon for leseren til å ta oppgavene på alvor. Forå slippe å være fanget i denne boka for alltid må du få leseren til å gjøre sitt beste. Og det gjør du altså ved å introdusere oppgavene som du ville gjort det på TV. 

					Men aller først kan du jekke deg ned, for du aner ikke hvaleseren har i vente. De kommer ikke til å ha nubbesjanse.**

					Markus. Gjør ditt beste. Litt press har du bare godt av. Og lykketil til din kjære leser, som holder din skjebne i sine hender.(Forestill deg mer ondskapsfull latter her.)

					Med vennlig hilsen kidnapperen din

				

			

			
				
					* Det var en såkalt underdrivelse.

					** Det var ingen såkalt underdrivelse.

					_____ __ __ ____ ______ ________ ____ ___ __, ____ _____ __, _____ __ ____ __, _______ _, _____ _, ______ ____. __________, ______.

